Kompaniya loyihaning birinchi bosqichiga 1 milliard funt sterling (1,24 milliard dollar) investitsiya kiritadi. Xitoyning Huawei kompaniyasi Britaniyaning Kembrij shahrida ilmiy-tadqiqot markazi qurishga ruxsat olganini xabar qildi. Xabarda aytilishicha, kompaniya loyihaning birinchi bosqichiga 1 milliard funt sterling (1,24 milliard dollar) investitsiya kiritadi. Huawei Kembrijdagi 500 akr (200 gektarga yaqin) yerni 2018 yilda olganini va 25 iyun kuni mahalliy kengash loyihani amalga oshirishga ruxsat berganini ma’lum qildi. Ilmiy-tadqiqot markazi elektron-optik qurilmalarni tadqiq qilish, ishlab chiqish va ishlab chiqarish bilan shug‘ullanadi. Ushbu majmua to‘liq ishga tushganidan so‘ng Huawei kompaniyasining optik elektronika sohasidagi xalqaro shtab-kvartirasiga aylanadi.